
TARPTAUTINIO VIRTUALAUS METODINIŲ DARBŲ PROJEKTO
„LINKSNIUOK SMAGIAI“ APRAŠAS

I. BENDROSIOS NUOSTATOS
1. Tarptautinio virtualaus metodinių darbų projekto „Linksniuok smagiai“ (toliau – Projektas) aprašas reglamentuoja Projekto tikslą, uždavinius, dalyvius, organizavimo ir vykdymo tvarką bei baigiamąsias nuostatas.
2. Projekto aprašas skelbiamas Raseinių rajono švietimo pagalbos tarnybos, Raseinių r. Ariogalos lopšelio-darželio, Kauno lopšelio-darželio „Žvangutis“ ir Šakių rajono Švietimo pagalbos tarnybos interneto svetainėse bei socialinio tinklo „Facebook“ grupėse „Specialiųjų pedagogų ir logopedų namučiai“, „Kauno lopšelis-darželis „Žvangutis“, „Šakių rajono Švietimo pagalbos tarnyba“, „Raseinių rajono Ariogalos lopšelis-darželis“ ir puslapyje „Varlė kalbininkė“.
3. Projektas vykdomas nuo 2026 m. spalio 1 d. iki 2026 m. lapkričio 14 d.
4. [bookmark: _heading=h.tq8z06bb15h]Projektą organizuoja Raseinių r. Ariogalos lopšelio-darželio logopedė metodininkė Rūta Mačiūnaitė, Kauno lopšelio-darželio „Žvangutis“ ir Šakių rajono Švietimo pagalbos tarnybos logopedė metodininkė Viktorija Vaidelienė bei Raseinių rajono švietimo pagalbos tarnybos metodininkė Jurga Urbonavičienė.

II. TIKSLAS IR UŽDAVINIAI
5. Tikslas – telkti ikimokyklinio ir priešmokyklinio ugdymo mokytojus bei švietimo pagalbos specialistus bendrai kurti ir dalintis metodinėmis priemonėmis, padedančiomis ugdyti taisyklingo linksnių vartojimo gebėjimus.
6. Uždaviniai:
6.1. Skatinti mokytojus ir švietimo pagalbos specialistus kurti įvairias, vaikų amžių ir ugdymosi poreikius atitinkančias užduotis, skirtas taisyklingo linksnių vartojimo gebėjimams ugdyti ir įtvirtinti.
6.2. Plėtoti mokytojų ir švietimo pagalbos specialistų profesinį bendradarbiavimą bei dalijimąsi gerąja darbo patirtimi.
6.3. Plėsti ugdymo praktikoje pritaikomų metodinių priemonių įvairovę ir prieinamumą.

III. DALYVIAI
7. Projekte kviečiami dalyvauti Lietuvos ir užsienio lituanistinių ugdymo įstaigų ikimokyklinio ir priešmokyklinio ugdymo mokytojai bei švietimo pagalbos specialistai.

IV. PROJEKTO EIGA IR VYKDYMAS
8. Projektas vykdomas nuotoliniu būdu. Dalyviai metodines priemones ir užpildytą dalyvio anketą pateikia elektroniniu paštu.
9. Projekto reikalavimai metodinėms priemonėms:
9.1. Mokytojas ar švietimo pagalbos specialistas parengia A4 formato metodines 
priemones – užduočių lapus, skirtus pasirinkto vieno ar kelių linksnių vartojimo gebėjimams ugdyti ir (ar) įtvirtinti. Užduočių lapo pavyzdys pateikiamas 2 priede. Priemonės pateikiamos JPG arba PNG formatu ir turi būti pakankamos raiškos, kad tekstas bei iliustracijos būtų aiškiai matomi atspausdinus A4 formatu. Lapo viršuje nurodomas priemonės pavadinimas, o apačioje – autoriaus vardas, pavardė ir įstaigos, kuriai atstovaujama, pavadinimas.
9.2.  Galima pateikti ir interaktyvių užduočių nuorodas. Kartu pateikiamas užduoties ekrano vaizdas. Nuoroda turi būti viešai prieinama be registracijos ar papildomo prieigos suteikimo.
10.  Vienas dalyvis gali pateikti 1–3 metodines priemones. Iš vienos įstaigos pateikiamų darbų skaičius neribojamas.
11. Numatomas Projekto rezultatas – parengtas elektroninis Projekto dalyvių sukurtų metodinių priemonių katalogas, skirtas vaikų linksniavimo gebėjimams ugdyti ir įtvirtinti.
12. Parengtas metodines priemones ir dalyvio anketą (1 priedas) siųsti el. paštu varle.kalbininke@gmail.com iki 2026 m. spalio 31 d. Vienas dalyvis kartu su visomis savo priemonėmis pateikia vieną užpildytą dalyvio anketą. Dalyvio telefono numeris ir elektroninio pašto adresas kataloge nebus viešinami – jie bus naudojami tik Projektui administruoti.
13. Informaciją apie Projektą teikia Raseinių r. Ariogalos lopšelio-darželio logopedė metodininkė Rūta Mačiūnaitė, el. paštu rmaciunaite@gmail.com bei Kauno lopšelio-darželio „Žvangutis“ ir Šakių rajono Švietimo pagalbos tarnybos logopedė metodininkė Viktorija Vaidelienė, tel. +370 630 68 279, el. paštu viktorijavasurina@gmail.com.

V. BAIGIAMOSIOS NUOSTATOS
14. Iki 2026 m. lapkričio 14 d. sudarytas priemonių katalogas bus paskelbtas: Raseinių r. Ariogalos lopšelio-darželio interneto svetainėje http://www.ariogalosld.lt, Kauno lopšelio-darželio „Žvangutis“ – https://www.kaunozvangutis.lt/, Šakių rajono Švietimo pagalbos tarnybos – https://www.sakiuspt.lt/, Raseinių rajono švietimo pagalbos tarnybos – https://www.rspt.lt/.
15. Elektroninis katalogas bus išsiųstas Projekto dalyviams. Kataloge pateiktos priemonės gali būti naudojamos nekomerciniais ugdymo tikslais, nurodant jų autorius.
16. Dalyvis suteikia Projekto organizatoriams leidimą neatlygintinai viešinti pateiktą metodinę priemonę Projekto elektroniniame kataloge ir kituose Projekto apraše nurodytuose viešinimo kanaluose, nurodant autoriaus vardą, pavardę ir įstaigos, kuriai atstovaujama, pavadinimą.
17. Dalyviams, laiku pateikusiems Projekto reikalavimus atitinkančią metodinę priemonę ir dalyvio anketą, per dokumentų valdymo sistemą Kontora bus išduotos Raseinių rajono švietimo pagalbos tarnybos pažymos.
18. Projekto rengėjai pasilieka teisę keisti ar papildyti Projekto aprašą. 
19. Dalyvaudami Projekte, dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (vardus, pavardes, ugdymo įstaigos pavadinimą) Projekto vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.
__________________





Priedas Nr. 1

TARPTAUTINIO VIRTUALAUS METODINIŲ DARBŲ 
PROJEKTO „LINKSNIUOK SMAGIAI“ 
DALYVIO ANKETA

	Informacija
	Dalyvio įrašas

	Autoriaus vardas ir pavardė
	

	Pareigos
	

	Kvalifikacinė kategorija
	

	Įstaigos, kuriai atstovaujama, pavadinimas
	

	Elektroninio pašto adresas
	

	Telefono numeris
	

	Metodinės priemonės pavadinimas
	

	Priemonės tikslas
	

	Trumpas priemonės naudojimo aprašas
	

	Interaktyvios užduoties nuoroda, jei teikiama

MISKO GELBEJIMO STOTEL

Sujunk. Kam reikia? Pasakyk.

Kam padésime?
Ko reikia?
Kq duosime?




